Der udbrød fredag formiddag omkring klokken 10.40 brand i en silo med træspåner på en vinduesfabrik i Ulsted sydøst for Aalborg. - Den første melding lød på at der kom flammer fra fabriksbygningerne, så vi rykkede massivt ud, fortæller indsatsleder Bent Pedersen fra Beredskabscenter Aalborg. Ilden var dog begrænset til siloen og med skum på spånerne kunne ilden slukkes. Efterfølgende blev siloen tømt for spåner. - Jeg vil gerne rose fabrikken for at have tænkt på sikkerheden. Der var ferielukket, og heldigvis havde de lukket alle brandportene mellem fabriksbygningerne, så hvis der rent faktisk havde været ild udenfor siloen, kunne den ikke brede sig så nemt, siger indsatslederen.
Beredskabscenter Aalborg rykkede massivt ud til brand i silo.